title: لألفية 3 قبل لميلاد
text: لألفية التالتة قبل لميلاد هي ألفية ف لفترة د قبل لميلاد. بدات ف 1 يناير عام 3000 قبل لميلاد و سالات ف 31 دجنبر عام 2001 قبل لميلاد (من لقرن 30 قبل لميلاد تال لقرن 21 قبل لميلاد).
  
  ف هاد لألفية، بانو أول إمبراطوريات كبار ف الشرق لأوسط، ف النتيقال من لعصر لبرونزي لمبكر ل لعصر لبرونزي لوسطاني. ف مصر، لفترة السلالية اللولة خلات بلاصتها ل لمملكة لقديمة. و ف بلاد بين لويدان، بانت لإمبراطورية لأكادية. ف الشمال لغربي ديال لهند و ف پاكيستان ديال دابا، بانت لحضارة د وادي لهندوس لي طوّرات دولة مركازية.
  
  لعاداد د لبشري تزايد بشكل تقيل شوية ب موعدّال ديال التزايد د 0.03% ف لعام، بعد نفيجار د السكان بسباب التورة النيوليتية و وصل ل جوايه 60 مليون بنادم ف لعالم كامل.
  
  تسلسل د لأحدات 
   جوايه 3000 ق.م: توحيد مصر لعالية و السفلية من طاراف نارمر باش يأسس لمملكة لقديمة د مصر، أول أدلة على تخدام الدهب ف الشرق لأوسط، تقافة لمجموعة اللولة ف نوبيا و لممالك ديالها سالاو، غالبا بسباب هجومات د لمصريين.
   جوايه 2900 ق.م: تأسيس الدولة لمدينة ماري ف سوريا.
   جوايه 2890 ق.م: تأسيس ديال السلالة لمصرية التانية، و لبدية د لحكم د لماليك هوطيپسيخيمْوي.
   جوايه 2879 ق.م: تأسيس مملكة ڤان لانڭ نص لأسطورية ف شمال ڤييطنام.
   جوايه 2700 ق.م: تأسيس لحضارة لإيلامية ف إيران ديال دابا، تولدات شجرة ماتوشلاخ لي باقية عايشة دابا و كاتّعتابر أكبر كائن حي ف لعمر.
   2686 ق.م: لبدية د السلالة لمصرية التالتة و لحكم ديال لماليك ساناختي.
  
  عيون لكلام 
  
   
  لألفيات